Esmeralda (bille)

Se systematisk inndeling

Esmeralda er en slekt av biller som hører til familien trebukker (Cerambycidae).

 Utseende 
Middelsstore (10-25 millimeter), brede trebukker, små til Prioninae å være. På farge er dee oftest blått metallglinsende, hannene har gjerne oransjerødt pronotum. Pronotum er mye bredere enn langt og nærmest femkantet, spredt og grovt punktert. Scutellum er uvanlig stort (til trebukker å være), kileformet og blankt. Dekkvingene er brede, uten punktrader, men de kan ha noen lave lengderibber.

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Slekten er utbredt i det nordøstlige Sør-Amerika.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Mallaspini Thomson, 1861
 Slekten Esmeralda Thomson, 1861 - 4 arter
 Esmeralda coerulea (Schönherr, 1817) - nordlige Sør-Amerika
 Esmeralda costulata Bates, 1891 - Guyana og det nordlige Brasil
 Esmeralda laetifica Bates, 1869 - nordlige Sør-Amerika
 Esmeralda polita Fragoso & Monné, 1988 - Brasil

 Kilder 
 Liste over artene
 Prioninae of the World - Mallaspini

 Eksterne lenker 

 Bilde av Esmeralda coerulea
 Bilde av Esmeralda polita 

Kategori:Prioninae
Kategori:Biller formelt beskrevet i 1861
Kategori:Dyr formelt beskrevet av James Thomson